**2022 M. LIETUVOS MTB ENDURO ČEMPIONATAS**

**„TIME ATTACK“ VARŽYBOS**

 **Vilnius**

**TECHNINIS GIDAS**

**1. Pagrindinė informacija**

Data: 2022 m. rugsėjo 11 d.

Vieta: Vilnius, Sapieginės miškai. Nuoroda: <https://goo.gl/maps/mDXf2xENr9iEYPtC8>

Organizatoriai: Lietuvos dviračių sporto federacija, MB “HypeSix”.

LDSF techninis direktorius Antanas Taučius (+370 687 87033, a.taucius@ldsf.lt);

MB “HypeSix”, Karolis Gargasas (+370 656 25007, info@hypesix.lt ).

**2. Registracija**

Registracija vyksta elektroniniu būdu **iki rugsėjo 10 d. (šestadienio) 24.00 val.** Registracijos forma: <https://www.hypesix.lt/registracija-time-attack>

**Varžybų mokestis:**

### MB „HypeSix“ ima starto mokestį – 30 EUR. Šią sumą pervesti į MB „HypeSix“ sąskaitą LT17 7300 0101 7264 7819 (Swedbank).

### Mokėjimo paskirtis: Starto mokestis (dalyvio vardas/pavardė).

**Varžybų dalyviams, turintiems LDSF išduodamą 2022 m. UCI dviratininko licenciją (užtenka pateikti ir elektroninę versiją), dalyvavimas Lietuvos MTB enduro čempionate – NEMOKAMAS**.

Varžybų dalyviai, kurie neturi UCI licencijos, dalyvaus MTB enduro varžybose **„Time Attack“** ir bus priskirti Megėjų, U-16 važiavimui.

Kiekvienam dalyviui išduodamas vienas lenktynių numeris, kurį reikia pritvirtinti prie vairo.

Varžybų rezultatai bus skelbiami čia: [www.hypesix.lt](http://www.hypesix.lt) ir LDSF tinklapyje [www.ldsf.lt](http://www.ldsf.lt)

**3. Dalyviai**

Lietuvos MTB Enduro čempionato kategorijos: vyrai, elitas (gimę 2005 m. ir anksčiau) ir moterys, elitas (gimusios 2005 m. ir anksčiau). **Dalyviams privaloma UCI dviratininko licencija.**

Mėgėjų, U-16 važiavime visi dalyviai gali startuoti be UCI dviratininko licencijos, **tačiau dalyviams yra privalomas padidintos rizikos (ekstremalaus dviračių sporto) sveikatos draudimas**.

**4. Varžybų kategorijos ir lenktynės.**

|  |  |  |  |  |  |
| --- | --- | --- | --- | --- | --- |
| Lytis | Kategorija | Gimimo metai | Segmentų Važiavimai | Varžybos | Ar reikalinga UCI licencija? |
| Vyrai | Elitas  | 2005 m. ir ankstesni | 1 | Lietuvos MTB enduro čempionatas | **Taip** |
| Vyrai | U-16 | 2006-2007 m. | 1 | MTB enduro varžybos „Time Attack“ | Ne |
| Vyrai | Megėjai 16+ | Nuo 16 metų | 1 | MTB enduro varžybos „Time Attack“ | Ne |
| Moterys  | Elitas | 2005 m. ir ankstesni | 1 | Lietuvos Enduro MTB Čempionatas | **Taip** |
| Moterys | Mėgėjos 16+ | Nuo 16 metų | 1 | MTB enduro varžybos „Time Attack“ | Ne |

**5. Varžybų programa**

10.00-11.00 val. – Dalyvių registracija, licencijų patikra ir varžybų numerių išdavimas registracijos centre.

10.00-13.00 val. – Treniruotės.

13.30 val. – Pirmojo segmento startas

14.30 val. – Antrojo segmento startas

15.30 val. – Trečiojo segmento startas

17.00 val. – Rezultatų paskelbimas, apdovanojimai.

**6. Varžybų nuostatai**

6.1. Lietuvos MTB enduro čempionatas rengiamas pagal Tarptautinės dviračių sporto sąjungos (UCI) taisykles. Čempionatas rengiamas siekiant išaiškinti Lietuvos MTB Enduro čempionus.

6.2. Jeigu varžybų dalyvis išvažiuoja iš trasos, grįžti į trasą privalo į tą pačią vietą, kurioje paliko trasą.

6.3. Varžybų dalyviai privalo dėvėti pilnos apsaugos šalmą (fullface).

6.4. Dalyvis privalo suteikti pagalbą kitam dalyviui susižeidus ir apie įvykį pranešti varžybų organizatoriams telefonu +370 656 25007 arba medicinos personalui.

6.5. Jeigu dalyvis nebaigia lenktynių, grįžęs į starto/finišo vietą jis apie tai privalo informuoti varžybų teisėjus.

6.6. Trasoje draudžiama šiukšlinti ar daryti kitokią žalą gamtai.

6.7 Visų varžybų metu dalyvis gali naudoti tik dviratį su kuriuo startavo. Įvykus dviračio gedimui varžybų dalyvis gali savo jėgomis susitvarkyti dviratį tarp segmentų važiavimų.

6.8 Visų segmentų laikas sumuojamas ir renkamas greičiausias bendras laikas.

6.9 Visi segmentai bus važiuojami po vieną kartą.

6.10 Varžybų nugalėtojas bus nustatytas sudėjus įskaitinius segmentų važiavimo laikus. Geriausią nusileidimų laiką užfiksavęs dalyvis bus paskelbtas nugalėtoju.

6.11. Varžybų dieną treniruotis trasoje nuo 13.00 val. iki varžybų pabaigos draudžiama.

6.12. Visi dalyviai privalo laikytis varžybų nuostatų ir antidopingo taisyklių.

6.13. Dalyvis, registruodamasis varžybų dieną, savo parašu patvirtina, kad susipažino su varžybų nuostatais ir jų laikysis.

6.14. Dalyvis yra atsakingas už nelaimingus atsitikimus ir materialinę žalą, atsiradusią dėl dalyvavimo varžybose. Varžybų organizatoriai neatsako už galimas traumas ar sveikatos sutrikimus, kurie atsitinka dalyviams varžybų metu.

6.15. Dalyvis prisiima visą atsakomybę už savo fizinę būklę ir sveikatą.

6.16. Varžybų protestas gali būti teikiamas per 15 minučių po lenktynių pabaigos, sumokėjus 20 eurų mokestį. Patenkinus protestą, pinigai yra gražinami.

 **7. Apdovanojimų ceremonija**

**Lietuvos MTB enduro čempionate**1-3 vietas iškovoję dalyviai bus apdovanojami medaliais ir rėmėjų įsteigtais prizais. Nugalėtojams bus įteikti ir šalies čempiono marškinėliai. MTB enduro varžybose **„Time Attack“** 1-3 vietas užėmę dalyviai bus apdovanoti rėmėjų prizais.

Visi sportininkai, iškovoję prizines vietas, privalo dalyvauti oficialioje apdovanojimų ceremonijoje. Sportininkai, neatvykę į apdovanojimų ceremoniją, praranda teisę į prizus ir gali sulaukti baudos, kurią numato UCI taisyklės.

Apdovanojimų metu sportininkai organizatorių prašymu privalo fotografuotis su rėmėjų prizais ar apdovanojimais.

**8. Asmens duomenų apsauga**

Renginio organizatoriai – duomenų valdytojai, atsakingi už asmenų, dalyvaujančių renginyje, pateiktų duomenų rinkimą ir tvarkymą. Dalyvių duomenys gaunami juos pateikiant užpildžius registracijos formą ir tvarkomi teisėtu duomenų valdytojo interesu – varžybų organizavimo ir jų vykdymo tikslais. LDSF su partneriais rengiami čempionatai yra vieši renginiai, kuriuose gali būti filmuojama ir fotografuojama. Filmuota ir fotografuota medžiaga gali būti platinama žiniasklaidos priemonėse, interneto tinklapiuose ir socialiniuose tinkluose be atskiro asmens sutikimo. Užsiregistruodamas dalyvauti čempionate, dalyvis sutinka, kad jo atvaizdas gali būti naudojamas informavimo tikslais.